หมอทศพร ไล่ กกต.อ่าน พ.ร.บ.เลือกตั้งใหม่ เชื่อโหวตโนได้ ก.ม.ไม่ห้าม 
หมอทศพร เสรีรักษ์ อดีตผู้สมัคร ส.ส.ไทยรักษาชาติ ไล่ กกต.ไปอ่าน พ.ร.บ.เลือกตั้งให้ดีๆ เชื่อ โหวตโน ไม่ผิดกฎหมาย สามารถทำได้ แต่ก็ไม่ได้หมายความว่า ตัวเองจะรณรงค์ทำแบบนี้ ย้ำ ยังอยู่ในขั้นประเมิน ปชช.ในพื้นที่อยู่ ยันไม่ได้ชักจูง ,วันที่ 13 มี.ค. นพ.ทศพร เสรีรักษ์ อดีตผู้สมัคร ส.ส.พรรคไทยรักษาชาติ กล่าวกับทีมข่าวเจาะประเด็นไทยรัฐออนไลน์ กรณีประธาน กกต. มีท่าทีให้ตรวจสอบ อดีตผู้สมัคร ส.ส.ไทยรักษาชาติ เทคะแนนให้อีกพรรค และการจะรณรงค์ให้โหวตโน อาจผิดกฎหมายว่า ส่วนตัวหากยึดตาม พ.ร.บ.เลือกตั้ง มาตรา 73 จะเห็นว่า กฎหมายไม่ได้ห้ามรณรงค์ให้โหวตโน เพียงแต่ห้ามผู้สมัคร ส.ส.สัญญาว่าจะให้ ห้ามจูงใจ ห้ามจัดมหรสพ อีกทั้งบัตรเลือกตั้งก็มีช่องให้กาโหวตโน หากรณรงค์ไม่ได้จะมีช่องให้กาโหวตโนทำไม แถมกฎหมายกำหนดอีกว่าหากคะแนนโหวตโนในเขตเลือกตั้งนั้นๆ ชนะคะแนนเลือกตั้งคนที่ได้ที่ 1 เขตนั้นต้องจัดให้มีการเลือกตั้งใหม่,ส่วนกรณีที่ระบุว่า กำลังประเมินประชาชนที่เป็นฐานเสียงพรรคไทยรักษาชาติ ว่าส่วนใหญ่ จะมีความเห็นให้โหวตโนหรือไม่นั้น อันนี้ผมก็ยังประเมินอยู่ขอความเห็นคนในพื้นที่อยู่ ยังไม่ได้ตัดสินใจว่าจะรณรงค์โหวตโนหรือไม่ อย่างไรก็ตาม ในความคิดเห็นของผม การรณรงค์โหวตโน น่าจะสามารถทำได้ ไม่เช่นนั้นกฎหมายจะระบุ และในบัตรเลือกตั้งจะมีช่วงให้ลงคะแนนโหวตโนทำไม เอาไว้ทำไม และจากการปรึกษากับนักกฎหมายที่รู้จักกันก็เห็นว่าสามารภทำได้เช่นกัน ก็อยากให้ กกต.ไปอ่าน พ.ร.บ.เลือกตั้งให้ดีๆ ก่อนที่จะออกมาให้ข่าว,อย่างไรก็ตาม นพ.ทศพร ยืนยันว่า เรื่องกรณี โหวตโน เราไม่ได้มีการชักจูงหรืออะไร ประชาชนส่วนใหญ่ในพื้นที่มีความคิดเห็นเป็นของตัวเอง เพียงแต่เมื่อก่อนประชาชนในพื้นที่เป็นสมาชิกของพรรคการเมืองเดิมพรรคหนึ่ง แต่ตอนหลังกฎหมายกำหนดว่าจะเป็นสมาชิกพรรคการเมืองต้องมีการเสียสตางค์ ชาวบ้านก็เลยไม่อยากสมัครเพราะต้องเสียเงิน ไม่เหมือนเมื่อก่อนที่ไม่มีค่าใช้จ่าย แต่ถึงอย่างนั้นชาวบ้านก็ยังเป็นสมาชิกพรรคที่ชื่นชอบทางพฤตินัย แม้ไม่ได้เป็นตามนิตินัยก็ตาม ซึ่งเราก็สามารถมีฉันทามติได้ว่า เราต้องเอาชนะพรรคการเมืองที่ไม่ได้อยู่ฝ่ายประชาธิปไตย
หมอทศพร เสรีรักษ์ อดีตผู้สมัคร ส.ส.ไทยรักษาชาติ ไล่ กกต.ไปอ่าน พ.ร.บ.เลือกตั้งให้ดีๆ เชื่อโหวตโน ไม่ผิดกฎหมาย สามารถทำได้ แต่ก็ไม่ได้หมายความว่า ตัวเองจะรณรงค์ทำแบบนี้ ย้ำ ยังอยู่ในขั้น
เลือกตั้ง62,ไทยรักษาชาติ,ทศพร เสรีรักษ์,โหวตโน,ไม่ผิดกฎหมาย,ข่าวร้อน,เลือกตั้ง